projecte-aina/catalan_government_crawling huggingface dataset:
Continuem amb vosaltres a través de les xarxes!
Atenent a la RESOLUCIÓ SLT/720/2020, de 13 de març, per la qual s'adopten noves mesures per a la prevenció i el control de la infecció pel SARS-CoV-2, la biblioteca romandrà tancada des del dia 13 de març de 2020 i fins a nova ordre.
Us informem també que la bústia de devolucions romandrà tancada per motius de prevenció de contagi fins que s'aixequin les mesures aplicades.
Pel que fa als documents prestats, s'ha canviat la data de venciment al dia 4 de maig i ja no cal que feu la renovació.
La data de retorn s'anirà renovant automàticament mentre duri la situació de confinament per tal de no generar sancions.
Pel que fa a la recollida de documents reservats, es farà efectiva quan el servei s'hagi restablert.
Així mateix, us informem que durant el període de tancament respondrem les consultes que arribin al correu [EMAIL], i també al telèfon de la biblioteca (973279070).
Tot i aquesta situació excepcional continuem oferint els nostres serveis a través de la xarxa:
Amb motiu de l'episodi de Covid-19 i seguint les instruccions de les autoritats, les diferents entitats culturals del país han cancel·lat temporalment les seves programacions.
Per aquest motiu, us donem a conèixer l' Agenda Cultural, un recull d'activitats culturals virtuals de què podeu gaudir sense sortir de casa.
Podeu trobar les diferents propostes aquí: https://agenda.cultura.gencat.cat.
Desitgem que estigueu sans i estalvis i esperem poder retrobar-nos ben aviat!
Accés per a persones sense carnet de biblioteca
Durant aquests dies de confinament, les biblioteques t'oferim accés a la lectura i a altres recursos digitals, tot i tenir els equipaments tancats.
Mitjançant la plataforma eBiblioCat on es pot fer préstec de llibres electrònics, revistes, pel·lícules, descarregar audiollibres i accedir a documentals, música, enciclopèdies, i idiomes.
Té més 100.000 títols en diferents formats i temàtiques, disponibles en català, castellà, francès, anglès, alemany, etc.
Es pot accedir a aquests continguts a través de diferents dispositius: ordinadors personals, lectors de llibres electrònics, tauletes o telèfons intel·ligents.
Per gaudir-ne, cal disposar del carnet de qualsevol de les biblioteques públiques de Catalunya i d'una contrasenya que es pot obtenir a través del catàleg ARGUS o del catàleg ALADÍ.
I si no tinc carnet de cap biblioteca?
Donada la situació excepcional de confinament com a mesura preventiva per al control de la infecció pel SARS-CoV-2, es generalitza l'accés a la biblioteca digital eBiblioCat a tota la ciutadania, de manera que els usuaris majors de 14 anys que actualment no disposin de carnet de biblioteca el puguin obtenir telemàticament a través d'un senzill formulari en línia.
Trobareu més informació i el manual d'ajuda d' eBiblio a la següent adreça: http://catalunya.ebiblio.es/ayuda/E0360/ca/introduccio.htm.
En cas de dubtes sobre l'accés i l'ús d'eBiblio, també podeu enviar les vostres consultes al correu [EMAIL].
Versions lliures dels personatges del famós quadre de Velázquez
Del 9 de gener al 29 de febrer de 2020 es podrà veure a la Biblioteca Pública de Lleida l'exposició "Meninas", una mostra col·lectiva dels artistes de Castell-Grup d'Os de Balaguer que va ser exposada per primer cop l'any 2017 al castell d'aquest municipi.
La mostra inclou pintures i escultures de 34 artistes que mostren la seva versió de l'obra mestra de Velázquez "Las Meninas", pintada l'any 1656.
El conjunt de l'exposició permetrà que tothom qui la visiti pugui gaudir de l'originalitat, la imaginació, la creativitat i diversitat de tècniques i de mides de cada obra.
La inauguració de l'exposició serà el dijous 9 de gener de 2020 a les 19 h i la mostra es podrà veure fins el 29 de febrer.
Aquesta exposició és una iniciativa de Castell-Grup Os de Balaguer i compta amb el suport dels Serveis Territorials de Cultura, la Biblioteca Pública de Lleida i l'Ajuntament d'Os de Balaguer.
El dijous 23 de gener de 2020 a les 18.30h tindrà lloc a la Biblioteca Pública de Lleida l'espectacle poeticomusical "Poeta a cordes" a càrrec del músic i productor Diego Paqué.
"Poeta a cordes" és un homenatge a les lletres catalanes i a la terra que des de fa anys acull aquest músic d'origen basc.
Podrem escoltar poemes i contes de Ramon Llull, Pere Calders, Feliu Formosa i Montserrat Abelló, entre d'altres, musicats i cantats amb el peculiar estil versàtil i inetiquetable d'aquest artista.
Diego Paqué, és autor de diversos discs, bandes sonores, produccions discogràfiques i muntatges escenogràfics.
Acompanyat de la seva guitarra i diferents instruments acústics, porta més de 20 anys oferint les seves creacions als escenaris d'arreu.
Espectacle "Poeta a cordes", a càrrec de Diego Paqué.
Claustre de l'hemeroteca – Biblioteca pública de Lleida.
Participeu a un projecte de recerca de la Universitat de Lleida
Durant els mesos de febrer i març, la biblioteca us ofereix l'oportunitat de participar en dues sessions de lectura que es proposen explorar la narrativa i la creativitat a partir de l'experiència, amb l'objectiu de reflexionar sobre l'impacte positiu que aquests tenen en la qualitat de vida.
Aquesta iniciativa és part d'un projecte de recerca del grup Dedal-Lit del Departament d'Anglès i Lingüística de la Universitat de Lleida que es proposa analitzar la interacció entre experiència, narrativa, creativitat i qualitat de vida.
La primera sessió, centrada en els conceptes d'experiència i saviesa, treballa la novel·la de detectius i més concretament l'obra de l'autor escocès Alexander McCall-Smith "El club filosòfic dels diumenges".
En base a exemples de la novel·la, es parlarà del personatge de la detectiu i el dilema moral en el qual es troba per tal de fer reflexions sobre fins a quin punt la nostra experiència vital i el fet de mantenir un hàbit tan enriquidor i creatiu com la lectura ens ajuda a gestionar l'ètica de la nostra vida quotidiana i, fins a cert punt, a ser més feliços.
Aquesta sessió tindrà lloc el dijous 20 de febrer i anirà a càrrec de la Dra.
Emma Domínguez Rué, professora i Coordinadora del Grau en Estudis Anglesos a la Universitat de Lleida.
A banda de la novel·la de detectius, també ha treballat els camps de la novel·la gòtica, el feminisme i el psicoanàlisi.
Pel que fa a la segona sessió, es comentarà la novel·la de l'autor anglès Julian Barnes "El sentit d'un final", publicada l'any 2012.
En aquesta novel·la, Barnes presenta un personatge que es veu obligat a revisar parts del seu passat com a resultat d'un fet inesperat.
A partir de la novel·la reflexionarem sobre l'experiència i la saviesa, així com sobre les tries vitals que anem fent segons els atzucacs en què ens trobem.
Aquesta sessió tindrà lloc el dijous 26 de març i serà coordinada per la Dra.
Maricel Oró, professora del Departament d'Anglès i Lingüística de la Universitat de Lleida.
Ha treballat en els camps de la novel·la contemporània, la història curta, els estudis d'envelliment i els estudis de gènere.
Ambdues sessions es duran a terme al vestíbul de l'àrea de col·lecció local de la Biblioteca Pública de Lleida, i per a participar-hi cal inscriure's a través del formulari en línia, indicant la data o dates en què voleu participar.
La biblioteca proporcionarà els llibres, que s'hauran de recollir a la sala de préstec (1r pis).
Com és habitual en la dinàmica dels grups de lectura, cada participant es llegirà el llibre prèviament i aquest es comentarà el dia de la sessió.
L'activitat té places limitades.
La majoria dels catalans mor per l'empitjorament d'una o diverses malalties cròniques.
La planificació de decisions anticipades (PDA) permet al pacient deixar constància dels seus valors perquè les decisions clíniques futures siguin congruents amb els seus desitjos, encara que no les pugui expressar a causa del seu deteriorament cognitiu.
Tots els centres DIXIT van acollir aquesta conferència per sensibilitzar els professionals de l'àmbit d'afers socials de la importància de la PDA com a eina de respecte a l'autonomia i d'apoderament de les persones.
També es va donar a conèixer el marc normatiu que l'empara, com es pot facilitar el diàleg entre professionals i pacients, quins aspectes cal explorar i com s'han de registrar i reavaluar els acords.
Aquest cicle de conferències el van organitzar conjuntament per DIXIT Centre de Documentació de Serveis Socials i el Programa de Prevenció i Atenció a la Cronicitat del Departament de Salut.
La PDA és un procés voluntari de comunicació i deliberació entre persones amb malalties cròniques però encara amb plenes facultats cognitives i els professionals implicats en la seva atenció per deixar constància dels valors, desitjos i preferències que les persones volen que es tinguin en compte quan avanci la malaltia.
El doctor Sebastià Santaeugènia, director del Programa de Prevenció i Atenció a la Cronicitat i del Pla Director Sociosanitari del Departament de Salut, i Cristina Lasmarias, directora adjunta de la Càtedra de Cures Pal·liatives de la Universitat de Vic – Universitat Central de Catalunya i coordinadora de l'Àrea docent de l'Observatori QUALY, van impartir les xerrades, tret de la de Barcelona que va anar a càrrec només de Lasmarias.
Data: 22 de març de 2019 a Lleida, 10 d'abril de 2019 a Barcelona, 17 de maig de 2019 a Tarragona, 6 de juny de 2019 Vic i 13 de juny de 2019 a Girona
DIXIT Lleida va organitzar aquesta conferència sobre la felicitat des del punt de vista de les persones professionals de l'àmbit d'afers socials i de les persones ateses, i fins a quin punt la cerca de la felicitat és central o no en la vida.
La xerrada va anar a càrrec de Joan Manuel del Pozo, doctor en filosofia.
Al llarg d'aquesta xerrada, va reflexionar sobre la felicitat com a concepte ètic en el marc de la "societat líquida" actual, on les estructures i els contextos no perduren prou temps per solidificar-se i modifiquen constantment els fonaments de l'escala de valors de les persones.
Joan Manuel del Pozo és professor emèrit de la Universitat de Girona i actualment és el síndic d'aquesta universitat.
És autor de diversos llibres i articles d'assaig i manté una intensa activitat com a conferenciant a Catalunya i en diversos països entorn en temes d'educació, filosofia, ètica i política.
Del Pozo va ser cofundador i també director de l'Observatori d'Ètica a l'Acció Social, Psico-educativa i Sociosanitària i és membre del Grup de Recerca de Filosofia de la Càtedra Ferrater Mora de pensament contemporani.
Data: 26 d'abril de 2019 a Lleida
Una bona pràctica professional en l'àmbit dels serveis socials és qüestionar-se de manera habitual com cal procedir i, per fer-ho, és essencial que les persones que hi intervenen incorporin l'ètica com a element de reflexió i de millora.
DIXIT Vic i DIXIT van acollir aquesta conferència centrada en com es pot millorar l'atenció i l'acompanyament a les persones que pateixen un trastorn de salut mental.
La xerrada va estar plena de referències literàries i cinematogràfiques, entre elles el llibre L'home a la recerca de sentit, de Viktor Frankl, i la pel·lícula Joker, per explicar, entre altres, la relació entre utopia, realitat i salut mental.
L'acte va anar a càrrec d'Ester Busquets, doctora en Filosofia, diplomada en Infermeria i professora d'Ètica a la Facultat de Ciències de la Salut i el Benestar de la Universitat de Vic -Universitat Central de Catalunya (UVic-UCC).
Durant la xerrada va analitzar les pràctiques paternalistes professionals, de les famílies i de la comunitat per traçar el camí ideal en l'atenció a persones que pateixen un trastorn mental.
Busquets és membre de la Comissió Deontològica del Col·legi Oficial d'Infermers i Infermeres de Barcelona, secretària del Comitè d'Ètica de la Recerca de la UVic-UCC i assessora de diversos comitès d'ètica de Catalunya.
A més, ha estat col·laboradora de l'Institut Borja de Bioètica de la Universitat Ramon Llull (URL) i directora de la revista Bioètica & Debat.
Actualment, també és coordinadora de formació i recerca de la Càtedra de Bioètica (Fundació Víctor Grífols i Lucas i UVic-UCC) i professora d'Ètica i d'Història de la filosofia antiga i medieval a l'Institut Superior de Ciències Religioses de Vic.
La sexualitat és un dret i una dimensió humana que ens acompanya durant tota la vida, inclosos els últims anys.
Així, moltes persones grans segueixen tenint interessos sexuals i sent sexualment actives, el que és un indicador de salut i qualitat de vida.
Hi ha algunes situacions, però, en què el manteniment de l'activitat sexual es veu dificultada, com en el cas de les persones grans que viuen en residències.
DIXIT Vic va organitzar aquesta xerrada en la qual es van identificar les diferents dificultats amb què es troben les persones grans que viuen en residències en l'àmbit sexual, i es va posar un èmfasi especial en les actituds dels professionals, els familiars, la institució i els mateixos residents.
L'acte va anar a càrrec de Feliciano Villar, doctor en psicologia i coordinador del Grup d'Investigació en Gerontologia (GIG) de la Universitat de Barcelona, que durant la xerrada també va exposar algunes de les mesures que es podrien posar en marxa per garantir els drets de les persones en l'àmbit sexual i va parlar sobre els casos de les persones del col·lectiu LGTBI i el de les persones amb dificultats cognitives.
DIXIT va impulsar aquesta conferència en línia en què es va explicar com els serveis socials poden treure profit de les dades massives.
DIXIT Vic va programar aquesta xerrada sobre les violències masclistes que es va poder seguir en directe per Internet.
El debat, organitzat per DIXIT Girona, es va poder seguir en directe per Internet i va servir per reflexionar sobre els serveis d'atenció a les persones després de la pandèmia.
Encara avui, la sexualitat i l'amor en la vellesa són àrees socialment silenciades.
Sovint, la gent gran té dubtes sobre qüestions com els canvis en la resposta sexual o la suposada inadequació del seu desig i la seva fantasia.
A més, la pressió social fa que no se sentin amb dret a preguntar ni a ser ensenyats.
La música és un llenguatge universal que permet comunicar-nos en diferents àmbits de la vida i que des dels serveis socials es pot utilitzar com a eina per millorar l'atenció i el tractament de les persones.
Una bona pràctica professional en l'àmbit dels serveis socials és qüestionar-se de manera habitual com cal procedir i, per fer-ho, és essencial que les persones que hi intervenen incorporin l'ètica com a element de reflexió i de millora.
En la mesura en què un és conscient del propi patiment, disposa de recursos per entendre el malestar de la persona usuària a qui atén.
Sent aquesta l'habilitat fonamental en els professionals de l'àmbit d'afers socials, és important considerar que la compassió es pot entrenar per tal d'adquirir-la com a competència personal.
La feina pot ser viscuda com una vivència satisfactòria però de vegades els treballadors pateixen desgast professional.
Diversos factors d'estrès poden desencadenar aquesta situació però hi ha habilitats i recursos per prevenir i abordar l'estrès laboral.
Aquesta xerrada va servir per reflexionar sobre els aspectes tècnics i ètics que poden ajudar a prendre decisions en els diferents àmbits d'actuació dels afers socials.
DIXIT Lleida i DIXIT Vic van acollir aquesta conferència sobre l'estrès, que s'ha convertit en un problema de salut pública pel seu impacte en el benestar físic i mental de la gent.
El Departament de Treball, Afers Socials i Famílies concedeix el reconeixement de la Formació d'Interès en Serveis Socials (FISS) a aquelles activitats que tinguin per objectiu contribuir a la gestió i la difusió del coneixement en l'àmbit dels serveis socials i promoure la qualitat de la formació.
Línies d'actuació destinades a cobrir el finançament de les accions d'assistència, d'auxili, de protecció i d'ajuda alimentària d'urgència a les poblacions dels països en vies de desenvolupament i altres països tercers que són víctimes de catàstrofes naturals o d'origen humà (guerres, conflictes) i d'altres situacions o circumstàncies excepcionals comparables.
Projecte d'avaluació contínua de la situació social d'Espanya, realitzat pol Colectivo Ioé, equip especialitzat en investigació social.
Indicador sintètic de benestar elaborat per l'Organització per a la Cooperació i el Desenvolupament Econòmic (OCDE) que, a banda dels habituals paràmetres econòmics, considera altres dimensions de la vida que influeixen en el benestar de les persones: habitatge, ingressos, ocupació laboral, comunitat, educació, medi ambient, governança, salut, satisfacció vital, seguretat, equilibri entre feina i vida personal.
Aquest indicador s'aplica a 34 països.
Eina d'informació bibliogràfica per a biblioteques públiques que recull els títols bàsics dels diferents camps del saber.
La tria de les obres pretén facilitar el treball bibliogràfic i la gestió de les col·leccions de les biblioteques públiques.
Iniciativa que pretén esdevenir un referent de consulta per a professionals d'espais o comitès d'ètica en el treball i deliberació de situacions amb problemàtiques ètiques.
Mapa interactiu que té com a objectiu posar en valor i donar a conèixer les iniciatives d'implantació sobre responsabilitat social d'entitats a Catalunya.
Portal adreçat a tota la ciutadania que permet identificar i ubicar sobre el mapa els equipaments públics i concertats ordenats per diferents categories (comerç, cultura, educació, habitatge, justícia, salut, serveis socials, treball, etc.).
Recull en un únic lloc web tota la informació sobre els equipaments distribuïts per la geografia catalana.
Aquest servei també està disponible per a mòbil i, fent servir el geoposicionament del telèfon, indica els equipaments més propers i en calcula la ruta.
Web des d'on s'accedeix a les funcions, composició, mètodes de treball i informacions variades sobre aquesta institució comunitària.
També inclou informació sobre el Consell europeu, òrgan compost per tots els caps d'estats dels països membres.
Pàgina des de la qual es pot accedir a les edicions més recents.
Està disponible en tots els idiomes oficials de la Unió Europea.
La pandèmia de la COVID-19, que s'estén arreu del planeta i afecta milions de persones, aboca la població mundial a situacions de malaltia i mort difícils de superar.
La Llei 12/2007 de serveis socials determina, dins el capítol VII, la necessitat d'adoptar les mesures per a fomentar el desenvolupament i la promoció de la recerca i la innovació dins l'àmbit dels serveis socials, ja que és un dels pilars sobre el que es fonamenta el desenvolupament social del nostre país.
Malgrat que enguany les circumstàncies adverses a causa de la pandèmia del Coronavirus SARS-CoV-2 han obligat a posposar la celebració de la Diada de Sant Jordi, des de DIXIT Centre de Documentació de Serveis Socials volem mantenir la tradició i us presentem una selecció de llibres de temàtica social que esperem que us ajudi a passar el confinament.
Hi ha famílies que per circumstàncies adverses viuen situacions de vulnerabilitat o de risc social.
Tant les administracions com les entitats socials posen al seu abast recursos i serveis per donar-los suport en el seu recorregut vital.
La ruralitat a Catalunya es caracteritza per la gran extensió territorial que representa i la poca població que hi viu.
La vida en zones de baixa intensitat poblacional suposa una situació de desavantatge tant pel que fa al pes demogràfic com al socioeconòmic.
Aconseguir la igualtat de tracte i d'oportunitats de dones i homes en l'àmbit laboral és una fita de la societat actual.
Per aquest motiu, a Catalunya es duen a terme nombroses accions amb l'objectiu d'eliminar qualsevol tipus de discriminació per raó de sexe i garantir la igualtat i la visibilitat de les dones.
Un dels objectius dels serveis penitenciaris és aconseguir la rehabilitació i la reinserció social de les persones preses.
Són nombroses les iniciatives que es duen a terme per aconseguir la inclusió social d'aquest col·lectiu en risc, a la presó i al medi obert, en les quals hi intervenen, entre altres, professionals de l'àmbit de la psicologia i la pedagogia, de l'educació social i el treball social, així com membres del voluntariat social.
El Departament de Treball, Afers Socials i Famílies i la Càtedra de Serveis Socials de la Universitat de Vic - Universitat Central de Catalunya (UVic-UCC) organitzen els dies 3 i 4 de juliol la segona edició del Congrés de l'Acció Social Inclusió.cat que està dedicat a la promoció de l'autonomia personal i l'atenció des de la proximitat.
Amb motiu de la celebració de la III Jornada sobre l'Ètica en els Serveis Socials de Catalunya que se celebra el mes de juny amb el títol "Participació: desapoderar per apoderar", DIXIT publica un dossier temàtic que presenta una selecció de recursos documentals sobre la participació de les persones ateses en diferents tipologies de serveis socials.
En representació de persones professionals tècniques del Departament de Treball, Afers, Socials i Famílies en matèria de serveis socials:
En representació de persones professionals pertanyents als àmbits de coneixement de les ciències humanes i socials, la salut, l'educació, la justícia i la filosofia:
Per designació dels col·legis professionals respectius:
En representació dels professionals amb adscripció als serveis socials bàsics en representació de la Federació de Municipis de Catalunya i de l'Associació Catalana de Municipis i comarques, designats/des per les mateixes entitats:
En representació de les persones de reconegut prestigi en l'àmbit de les entitats d'iniciativa social, que poden ser proposades per la taula d'Entitats del tercer Sector Social:
En representació de les entitats d'iniciativa privada, social i mercantil prestadores de serveis, dues persones en representació del sector mercantil i dues del tercer sector social:
En representació d'associacions de persones usuàries i familiars:
L'objectiu d'aquest qüestionari és facilitar al Comitè d'Ètica dels Serveis Socials de Catalunya les dades bàsiques de l'ERESS que està constituït o que es vol constituir.
Cal tenir en compte que és només una comunicació i no un registre formal.
Per a més informació sobre la constitució d'un ERESS podeu consultar el document " Criteris per a la constitució dels espais de reflexió ètica en serveis d'intervenció social ".